RO Jurnalul Oficial al Uniunii Europene C 18/40

Comunicarea Guvernului francez cu privire la Directiva 94/22/CE a Parlamentului European și a Consiliului privind condițiile de acordare și folosire a autorizațiilor de prospectare, explorare și extracție a hidrocarburilor (1)

(Aviz privind cererea de autorizație de prospectare a zăcămintelor de hidrocarburi lichide sau gazoase, denumită „Permis de Lyon–Annecy”)

(Text cu relevanță pentru SEE)

2010/C 18/14

La 15 ianuarie 2009, societatea Schuepbach Energy LLC, cu sediul social în 2651 North Harwood, suite 570 Dallas, TX 75201, UNITED STATES OF AMERICA, a înaintat o cerere de obținere a unei autorizații exclusive, pentru o perioadă trei ani, de prospectare a hidrocarburilor lichide sau gazoase, denumită „Permis Lyon–Annecy”, pentru o suprafață de aproximativ 3 800 de kilometri pătrați, situată în departamentele Ain, Isère, Rhône, Savoie și Haute-Savoie.

Perimetrul în care este valabilă această autorizație este delimitat de arcele de meridiane și de paralele care unesc succesiv punctele definite în cele ce urmează prin coordonatele lor geografice în grade (NTF, meridianul Parisului):

Puncte Longitudine în grade Latitudine în grade Punctul A = intersecția meridianului de 4,60 grade E cu limita de separare între Franța și Elveția B 4,60 grade E 51,10 grade N C 4,50 grade E 51,10 grade N D 4,50 grade E 51,00 grade N E 4,30 grade E 51,00 grade N F 4,30 grade E 50,90 grade N G 4,20 grade E 50,90 grade N H 4,20 grade E 50,70 grade N I 2,80 grade E 50,70 grade N J 2,80 grade E 50,80 grade N K 2,90 grade E 50,80 grade N L 2,90 grade E 51,00 grade N M 3,00 grade E 51,00 grade N N 3,00 grade E 51, 10 grade N O 3,30 grade E 51,10 grade N P 3,30 grade E 51,00 grade N Q 3,50 grade E 51,00 grade N R 3,50 grade E 50,80 grade N S 3,90 grade E 50,80 grade N T 3,90 grade E 51,10 grade N U 4,30 grade E 51,10 grade N Punctul V = intersecția meridianului de 4,30 grade E cu limita de separare între Franța și Elveția Punctele V – A = limita de separare între Franța și Elveția

Depunerea cererilor și criteriile de atribuire a drepturilor de exploatare

Solicitanții care au depus cererea inițială și cei care depun cereri concurente trebuie să îndeplinească condițiile stabilite la articolele 4 și 5 din Decretul nr. 2006-648 din 2 iunie 2006 privind drepturile de exploatare minieră și drepturile de depozitare subterană (Journal officiel de la République française din 3 iunie 2006).

Societățile interesate pot depune o cerere concurentă în termen de nouăzeci de zile de la data publicării prezentului aviz, în conformitate cu procedurile sintetizate în „Avizul privind acordarea drepturilor de exploatare minieră a hidrocarburilor în Franța”, publicat în Jurnalul Oficial al Comunităților Europene C 374 din 30 decembrie 1994, pagina 11, și stabilite prin Decretul nr. 2006-648 privind drepturile de exploatare minieră și drepturile de depozitare subterană. Cererile concurente se adresează ministrului responsabil cu sectorul minier, la adresa indicată mai jos.

Deciziile privind cererea inițială și cererile concurente se iau în conformitate cu criteriile de acordare a drepturilor de exploatare minieră stabilite la articolul 6 din decretul menționat anterior, până cel târziu la 15 ianuarie 2011.

Condiții și cerințe privind exercitarea activității și încetarea acesteia

Solicitanții sunt invitați să se refere la articolele 79 și 79 alineatul (1) din Codul minier și la Decretul nr. 2006-649 din 2 iunie 2006 privind exploatările miniere, depozitarea subterană și poliția minelor și a depozitelor subterane (Journal officiel de la République française din 3 iunie 2006).

Informații suplimentare se pot obține la următoarea adresă: Ministère de l'écologie, de l'énergie, du développement durable et de la mer, en charge des technologies vertes et des négociations sur le climat, (Direction générale de l'énergie et climat, Direction de l'énergie, Sous-direction de la sécurité d'approvisionnement et des nouveaux produits énergétiques bureau exploration production des hydrocarbures), Arche de La Défense Paroi Nord, 92055 La Défense Cedex, FRANCE (Tel. +33 140819537, Fax +33 140819529).

Actele cu putere de lege și actele administrative menționate anterior pot fi consultate pe site-ul Légifrance, la adresa: http://www.legifrance.gouv.fr

(1) JO L 164, 30.6.1994.